สวัสดีค่ะ ตอนนี้อายุ 28 ปี รักษาโรคช็อกโกแลตซีสต์ด้วยยา Endovelle คุณให้รับประทานยา 90 วัน แล้วมาตรวจอัลตราซาวด์ตอน 3 เดือน ตอนนี้รับประทานไปแล้ว 1 เดือน ถ้าต้องการจะมีลูกควรหยุดยาไหมคะ หลังจากหยุดยา ปจด.จะกลับมาตอนไหนคะ
สวัสดีค่ะ งาน,ยา Endovelle คือยา dienogest ยามีฤทธิ์คล้ายฮอร์โมนโปรเจสเตอโรน ใช้รักษาภาวะเยื่อบุมดลูกเจริญผิดที่ ซึ่งรวมถึงช๊อกโกแลตซีสต์ ขณะใช้ยานี้ระดับเอสโตรเจนในร่างกายลดลง การตกไข่จะถูกยับยั้ง และไปรบกวนการเจริญของเยื่อบุในโพรงมดลูก ซึ่งอาจทำให้ประจำเดือนมาไม่ปกติหรือไม่มาเลยทั้งนี้ หากต้องการที่จะตั้งครรภ์ ก็ต้องหยุดใช้ยา แต่หากช็อกโกแลตซีสต์ยังคงอยู่ โอกาสในการตั้งครรภ์ก็จะค่อนข้างยาก จึงแนะนำว่าควรรักษาให้ดีขึ้นก่อน คือซีสต์ขนาดเล็กลงก่อน หรือหากให้ดีก็ควรยุบหายไป ซึ่งโดยส่วนใหญ่ ระยะเวลาในการรักษาควรนานหลายเดือนหรือเป็นปีค่ะทั้งนี้ เมื่อหยุดใช้ยาแล้ว ประจำเดือนก็จะกลับมาสู่ปกติเหมือนช่วงก่อนใช้ยาได้ภายใน 2 เดือน ซึ่งการทำงานของรังไข่ ก็จะเริ่มกลับสู่ปกติเหมือนช่วงก่อนใช้ยาด้วยเช่นกัน ส่วนเรื่องการตั้งครรภ์ภายหลังหยุดใช้ยานั้น ก็อาจต้องใช้เวลานานหลายเดือนได้ค่ะ